Den tropiske stormen Laura

Den tropiske stormen Laura er den tolvte stormen og den første subtropiske syklonen i den atlantiske orkansesongen 2008. Laura ble dannet 29. september 2008 av et stort ikke-tropisk lavtrykksområde rundt 1635 km vest for Asorene.

Stormhistorie 
Et stort ikke-tropisk system over de nordlige og midtre delene av Atlanterhavet beveget seg i siste uke av september vestover fra Asorene. Idet systemet kom inn over varmere vann antok det sakte tropiske trekk og ble navngitt den subtropiske stormen Laura 29. september. 30. september ble Laura omklassifisert fra subtropisk til tropisk storm. Laura gikk 1. oktober i oppløsning.

Konsekvenser 
Rester av Laura førte til mindre materielle skader og forsinkler i flytrafikken på De britiske øyer og i Skandinavia. I det sørlige Norge mistet 10 000 strømmen for en kortere eller lengre tidsperiode, mens det noen steder i Nederland ble meldt om flom som følge av kraftig nedbør.

Eksterne lenker 
 
 National Hurricane Centers arkiv på den subtropiske stormen Laura

Den atlantiske orkansesongen 2008
2008 i Storbritannia
2008 i Norge
2008 i Nederland
2008 i Europa